
תחשיב נזק 
התובע מתכבד לפנות לבית המשפט הנכבד ולהגיש תחשיב נזק מטעמו. הח"מ יבקש להביע התנצלותו בפני בית המשפט הנכבד על כך שהאמור לא הוגש במועד הנקוב – הדבר נבע ממצב החירום ששרר וממצבת עובדים חלקית ועל כן יבקש הח"מ להתנצל כאמור.
1. נתונים:
1. התובע יליד 31.1.1987– נפגע בתאונת דרכים בתאריך 17.07.2024 בהיותו כבן 37.6 והינו כבן 39 כיום.
2. נכויות התובע
3. ד"ר אמיר אמיתי, מומחה לכירורגיה אורתופדית אשר בדק את התובע קבע את נכותו כדלקמן:
· נכות זמנית בשיעור 25% מיום התאונה לכ3 חודשים.
· נכות צמיתה בשיעור 3.5% בגין הגבלה קלה בתנועות ע"ש צווארי לפי סעיף 37(5)א'.
רצ"ב חוות הדעת, מסומנת "כנספח 1".

2. הבסיס לתחשיב :
4. התובע, טכנאי מחשבים ועובד כמאבטח, עבודות הכרוכות מעצם טיבן וטבען, בעמידה, ישיבה ותנועה ממושכת, , אחריות רבה ויכולת ריכוז.
5. מחמת התאונה ותוצאותיה, בשים לב לאופי המגבלות בעטיה של התאונה, נעדר התובע מעבודתו, ולאחר שהתאפשר לו לחזור ולבצען ועד למועד כתיבת שורות אלה, מתקשה הוא בביצוען, נזקק להפוגות ממושכות במהלכן ונגרמו לו הפסדי שכר.
6. מחמת מגבלותיו הנובעות מהתאונה, מתקשה התובע בביצוע מטלות הכרוכות בכיפוף ובהרמת משאות, חש בהחמרת כאב בישיבה ובנסיעה ממושכת ויש לכך השפעה על שגרת יומו, עיסוקו והשתכרותו בעתיד.
7. לאחר התאונה טופל התובע במרכז הרפואי "מאיר" בכפר סבא כשהוא כאוב מאוד ומוגבל בהנעה עם קושי בנשימה. בדיקת דימות הדגימה שברים בצלעות 7 ו-8 ולאחר קבלת טיפול רפואי ראשוני שוחרר התובע לביתו, בהמלצה לנטילת משככי כאבים, המשך מעקב רפואי, תוך הנחייה לבדיקות הדמיה נוספות בקהילה ומנוחה ממושכת.
8. התובע אשר המשיך לסבול מכאבים עזים ומהגבלה בתנועות הצוואר, הגב והגפיים, כמו גם כאב וקושי ניכר בהנעת פלג גופו העליון טופל במסגרת הקהילה, והוא הופנה לביצוע בדיקות נוספות, טיפולי פיזיותרפיה, רפואה משלימה (שיאצו/ טווינה), טיפול תרופתי לשיכוך כאב, המשך מעקב רפואי ומנוחה.

9. בדיקת CT שבוצעה לתובע וכוונה לעמוד השדרה הדגימה בלטי דיסק בעמוד השדרה הצווארי, ובקע דיסקלי מרכזי קטן בגבהים S1-5L , L4-L5.

10. עובר לתאונה כאמור, עבד בשני מקומות עבודה, מהן השתכר סך של כ-  11,200 ₪ נטו בחודש.
רצ"ב תלושים לחודשים אפריל- יוני 24 מסומנים "כנספח 2"
11. לאחר התאונה ומחמת תוצאותיה נעדר התובע מעבודתו תוך פדיון ימי מחלה, אולם, גם לאחר שהתאפשר לו לחזור, התקשה לחזור לאותו היקף משרות, בשים לב לאופי עבודת האבטחה ולכך שרכיב השעות נוספות הינו רכיב משמעותי בשכר.
12. שכרו של התובע מעבודותיו בחודשים שלאחר התאונה מסתכם בסך של כ-9,313 ₪ נטו בממוצע לחודש.
13. הפסדי השתכרות בעבר, ישולמו על פי הוכחת הנזק, שכאמור 2,000 ₪ בממוצע לחודש, בתוספת ריבית מאמצע התקופה
רצ"ב תלושים לחודשים אוגוסט- ספטמבר 24 מסומנים "כנספח 3"
14. לצרכי פשרה בשלב זה בלבד, בהינתן האמור, כמו שאפשר ללמוד מנתוני ההשתכרות ומהשפעת מגבולותיו על כושר השתכרותו, יחושבו הפסדי השתכרות בעתיד על פי נכות תפקודית בשיעור 10% בלבד (ולא למעלה מכך!) במכפלת פוטנציאל שכרו כפי שהשתכר עובר לתאונה,11,970 ₪  בהתאם לאמור בסעיף 10 לעיל משוערך לחודש אפריל 26.
3. התחשיב
1. הפסדי השתכרות בעבר- 

על פי קביעת המומחה האורתופדי בתקופת הנכות  הזמנית,

                    לצרכי פשרה בלבד, - על בסיס גלובאלי - 


                            
10,000 ₪
2.  הפסדי השתכרות ביתר תקופת העבר - 

כאמור בסעיף 13, בשים לב שאלמלא התאונה, היה יכול לעבוד בהיקף רב יותר ושעות נוספות - 
  










35,588 ₪
3. הפסדי השתכרות בעתיד (עד גיל 67 )-
11,970 ₪ X  10% X  227.13 (מקדם היוון ל-28 שנים) -                     
         271,874  ₪                               
4. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 34,120 ₪  
5. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לטיפולים רפואיים, לרבות בדיקות הדמיה, טיפולי פיזיותרפיה, טיפולי רפואה משלימה, הוצאות בגין נסיעות לטיפולים כדורים ומשחות לשיכוך כאבים אשר אינם כלולים בסל הבריאות והמל"ל והוא יזקק להם גם בעתיד-ע"ב גלובאלי לעבר ולעתיד - 











25,000   ₪                                                                                            
6. עזרת הזולת-        
בעטיה של התאונה סובל התובע מכאבים והגבלה בתנועות הצוואר והגב, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת הנכות הזמנית – בשים לב לשברים בצלעות – 
על בסיס עזרה בעלות של 150 ₪ ליום בהיקף של שלוש פעמים בשבוע – 
150 ₪ X 3 X 4.2 X 3 חודשים - 







5,670 ₪ 
ביתרת תקופת  העבר ובעתיד – על בסיס גלובאלי - 




30,000 ₪ 
7. ניידות – 
מחמת מגבלותיו הנובעות מהתאונה, בשים לב למגבלותיו ונכותו–נזקק לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







16,000 ₪ 
8. כאב וסבל- על בסיס 10% נכות ובניכוי גיל -
            



21,055 ₪ 
            


                                                                                                               סה"כ-  449,307 ₪ 


___________________
אריאל פרייברג, עו"ד
                 ב"כ התובע
